wickkiey/tamil-wikipedia-markdown huggingface dataset:
# பெருங்காரையடி மீண்ட அய்யனார் கோவில்


**ஸ்ரீ பெருங்காரையடி மீண்ட ஐயனார் கோவில்** (ஆங்கிலம்:Sri Perungaraiyadi Meenda Ayyanar Temple), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் உள்ள குளமங்களம் என்ற கிராமத்தில் அமைந்துள்ளது. இக்கோவில் வில்லுணி ஆற்றின் வடபுறமாக அமைந்துள்ளது.  

## வரலாறு

இக்கோவில் கட்டப்பட்ட ஆண்டு எதுவென்பது சரியாகத் தெரியவில்லை. 8ஆம் நுற்றாண்டைச் சேர்ந்ததாக இருக்கும் என்று கருதப்படுகிறது. தற்போது இக்கோவில் தமிழ்நாடு அரசால் பராமரிக்கப்பட்டு வருகிறது..  

## குதிரை சிலை

இங்கு மிகப்பெரிய குதிரை சிலை உள்ளது. இக்குதிரைச் சிலை <big>33 அடி</big> உயரமுள்ள சிலை ஆகும். இது **ஆசியாவிலேயே மிக உயரமான குதிரை சிலை** ஆகும். இது பண்டையத் தமிழர்களின் கட்டிடக்கலைக்கு சிறந்த எடுத்துக்காட்டாக சிறந்து விளங்குகிறது.  

## யானை சிலை

ஆராய்ச்சியாளர்களின் கூற்றுப்படி ஐயனார் கோவில்களில் யானை சிலை அமைப்பது அரிதான நடைமுறை என்றாலும், இக்கோவிலில் அமைந்துள்ள குதிரை சிலையின் எதிரே யானை சிலையும் அமைக்கப்பட்டிருந்துள்ளது. மேலும் இது இந்த கோயிலின் முக்கியத்துவமாக கருதப்பட்டது. கடும் மழைக்காலம் ஒன்றில் வில்லுணி ஆற்றில் ஏற்பட்ட கடும் வெள்ளப்பெருக்கால் யானை சிலையின் அடிப்பகுதியை மட்டும் விட்டு விட்டு யானை சிலை முற்றாக அழிந்தது தெரிய வந்தது.  

## மாசி மகம் திருவிழா

இங்கு ஆண்டு தோறும் மாசி மாதம் மகம் நட்சத்திரம் வரும் நாளில் நடைபெறும் மாசி மகம் திருவிழா சிறப்புடையது. இரண்டாம் நாள் தெப்ப உற்சவ நிகழ்ச்சியும் நடைபெறும். இதில் தமிழகம் முழுவதிலும் இருந்து லட்சக்கணக்கான மக்கள் பங்கேற்கின்றனர். பக்தர்கள் தங்கள் நேர்த்திக்கடன்கள் நிறைவேறியவுடன் , வண்ணமயமான காகிதங்கள் மற்றும் மலர்களால் கட்டப்பட்ட பெரிய குதிரை சிலையின் உயரம் கொண்ட மாலைகளை தங்களுடைய மகிழுந்து, டிராக்டர், போன்ற நான்கு சக்கர வாகனங்களில் எடுத்து வந்து குதிரை சிலைக்கு காணிக்கையாக அணிவிக்கின்றனர். குதிரைக்கு கோவில் நிர்வாகம் சார்பாக முதல் மாலை அணிவிக்கப்படும். அதன் பிறகு பக்தர்களின் மாலைகள் போடப்படும். இந்த திருவிழாவின்போது கோவிலை சுற்றிலும் ஆங்காங்கே கோவில் நிர்வாகத்தாலும், பக்தர்களாலும் அன்னதானம் வழங்கப்படும்.  

## சீரமைப்பு

இந்த ஆலயம் பக்தர்களின் பங்களிப்புடன் புதுப்பிப்பதற்காக, முன்னாள் ஆலங்குடி எம்.எல்.ஏ திரு. ஏ. வெங்கடாசலம் அவர்களால் கிராம மக்களின் ஆதரவுடன் தொடங்கப்பட்டது. பழங்கால குதிரையின் அழகைக் கூட்டுவற்காக மீண்டும் வர்ணம் பூசப்பட்டது. மேலும் கோவில் முன்புறம் மண்டபமும் கட்டப்பட்டுள்ளது. திருப்பணிக்குப் பிறகு, கடந்த 2010 ஆண்டு மே22 அன்று மகா கும்பாபிஷேகம் நடந்தது.  

## போக்குவரத்து வசதி

திருவிழாவிற்கு வரும் பக்தர்களுக்காக அரசால் சிறப்பு வசதிகள் செய்யப்படும். அறந்தாங்கி, கீரமங்கலம், ஆகிய ஊர்களிலிருந்து பேருந்துகள் இயக்கப்படும். மற்ற நாட்களில் சொந்த வாகனங்களில் வருவதையே அறிவுறுத்தப்படுகிறது.
# தக்கன்



**தட்சன்** பிரஜாபதிகளில் ஒருவர். இவர் பிரம்மாவின் மகனாவார். இவரது மனைவியின் பெயர் பிரசுதி. இவர்களுக்கு மகள்களாக பல பேரை வேதங்கள் கூறுகின்றன. அதில் குறிப்பிடத்தக்கவர்கள் அதிதி, திதி, தனு, கலா, தனயு, சின்ஹிகா, குரோதா, பிரதா, விஸ்வா, வினதா, கபிலா, முனி, கத்ரு, தாட்சாயினி, ரோகிணி, ரேவதி மற்றும் கார்த்திகை,கியாதி உள்ளிட்ட 27 நட்சத்திரங்கள், ரதி இன்னும் பல பேர்.  

இதில் தாட்சாயினி இவரின் விருப்பத்திற்கு மாறாக சிவனை திருமணம் செய்துகொண்டமையால், தட்சன் செய்த மகா வேள்விக்கு இவர்களை அழைக்காமல் அவமதித்தான். அது மட்டுமன்றி சிவனுக்கு கொடுக்கவேண்டிய அவிர்பாகத்தையும் தர மறுத்தான். இதன் விளைவாக சிவனால் ஏவப்பட்ட வீரபத்திரனும், தேவியால் அனுப்பப்பட்ட பத்ரகாளியும் யாகசாலையை அழித்து தட்சனையும் கொன்றனர். மற்ற மகள்களான 27 நட்சத்திரங்களும் சந்திரனை மணந்தனர். ரதி, மன்மதனை மணந்தார்.  

## தட்சப் பிரசாபதி மகள்களின் வம்சாவளியினர்
தக்கனுக்குப் பிறந்த அறுபது பெண்களில், தாட்சாயினியை சிவபெருமானுக்கும், பத்துப் பேரைத் எமதருமனுக்கும், பதின்மூன்று பேரை காசியப முனிவருக்கும், இருபத்தேழு பெண்களை சோமன் எனும் சந்திரனுக்கும், ரதியை மன்மதனுக்கும், மீதிப் பெண்களை அரிஷ்டநேமி, வாஹுபுத்திரர், ஆங்கீரஸர், கிரிசஷ்வர் ஆகிய முனிவர்களுக்கு மணம் செய்வித்தான்.  

எமதர்மனுக்கு மணம் செய்வித்த பத்து மகள்களில் அருந்ததியின் மக்கள் உலகில் சிறப்பு பெற்றவர்கள்.  

வாசுவின் மக்கள் வசுக்கள் என்பர். அவர்களில் அனலனின் மகன் குமரன். கிருத்திகைப் பெண்களால் வளர்க்கப்பட்ட குமரன் கார்த்திகேயன் எனப்பட்டான்.  

பிரபசாவின் மகன் தேவலோக சிற்பி விசுவகர்மா.  

சாத்யாவின் மக்கள் சாத்திய தேவர்கள்.  

விஸ்வாவின் மக்கள் விஸ்வதேவர்கள்.  

சந்திரன் மனைவிகள் 27 பெண்கள், நக்ஷத்திரங்கள்.  

அதிதி-காசிபர் தம்பதியரின் மக்கள் ஆதித்தர்கள் ஆவர்.  

திதி -காசிபர் தம்பதியரின் மக்கள் இரணியன், இரணியகசிபு தைத்தியர்கள் போன்ற தைத்தியர்கள்.  

முனிக்கு பிறந்தவர்கள் அரம்பையர்கள்  

தனுவின் புத்திரர்கள் தானவர்கள்.  

சுரசையின் மக்கள் பசுக்கள், எருமைகள்  

கத்ருயின் மக்கள் ஆதிசேஷன் உள்ளிட்ட நவ நாகங்கள்  

வினிதாவின் மக்கள் அருணன் மற்றும் கருடன்.  

அரிஷ்டாவின் புத்திரர்கள் கந்தர்வர்கள்.  

காசாவின் மக்கள் யட்சினிகள் மற்றும் யட்சர்கள்.  

தாம்ராவின் ஆறு பெண் மக்களிடமிருந்து ஆந்தைகள், கழுகுகள், ராஜாளிகள், காக்கைகள், நீர்ப்பறவைகள், குதிரைகள், ஒட்டகங்கள், கழுதைகள்.  

குரோதவஷையின் ஆயிரக்கணக்கான மக்கள் பாம்புகள் தோன்றின.  

இளைக்கு மரம், கொடி, புதர் போன்றவை தோன்றின.  

தட்சன் செய்த மகாயாகம் கேரளா மாநிலம் கண்ணூரில், கோட்டியூர் எனும் இடத்தில நடந்ததாக அவ்வூர் ஸ்தலபுராணம் சொல்கின்றது.
# அதிதி

அதிதி. 19-ஆம் நூற்றாண்டு ஓவியம்]]  
**அதிதி** (*aditi*, ). (வரையறுக்கப்படாதவள் என்று பொருள்) தேவர்களின் தாய் என்பதால் அதிதியை **தேவமாதா** என்று விஷ்ணு புராணம் மற்றும் பாகவத புராணம் கூறுகிறது. ரிக் வேதத்தில் அதிதியின் பெயர் 80 முறை வருகிறது. இருக்கு வேதத்தில் இவர் 'மஹா' என்ற அடைமொழியுடனே அழைக்கப்படுகின்றார்.  

அதிதி, தட்சப்பிரசாபதியின் மகள் ஆவார். காசியப முனிவரின் முதல் மனைவி. திதியின் அக்கா.  

## இதனையும் காண்க
- திதி
- கத்ரு
- வினதா
- தனு
- சுரசை
- முனி
# ஆதித்தர்கள்


போது செய்யப்படும் 12 வகையான ஆசனங்களைக் காட்டும் சிற்பம், இடம், இந்திரா காந்தி பன்னாட்டு வானூர்தி நிலையம், தில்லி]]  
**ஆதித்தர்கள்** என்பது வேதகாலத்தில் சிறப்பாக வணங்கப்பட்ட ஒரு கடவுளர் (தேவர்) குழுவைக் குறிக்கின்றது. இந்த அண்டத்தையும், மனித சமுதாயத்தையும் கட்டுப்படுத்துகின்ற விதிகளுக்குக் கொடுக்கப்பட்ட உருவகங்களே ஆதித்தர்கள் என இந்துத் தத்துவவியலாளர்கள் கூறுகின்றனர். காசிபர் - அதிதி இணையர்களின் புதல்வர்கள் ஆதித்யர்கள் என்று அழைக்கப்பட்டனர்.  

ஆதித்தர்களின் எண்ணிக்கை என்றும் ஒரேயளவாகவே இருந்ததாகத் தெரியவில்லை. வேதங்களில் இவர்களை பற்றிய குறிப்புகள் குறைவாகவே உள்ளன. இந்துக்களின் மிகப் பழைய வேதமான ரிக் வேதம் ஆறு ஆதித்தர்களைப் பற்றிக் குறிப்பிடுகின்றது. பிராமணங்கள் எட்டு வரையான ஆதித்தர்களைப் பற்றிக் கூறுகின்றன. இதற்குப் பின்வந்த நூல்களில் கூடிய அளவாகப் பன்னிரண்டு தேவர்கள் ஆதித்தர் குழுவில் இருப்பதாகக் குறிப்பிடப்பட்டுள்ளார்கள். விஷ்ணு புராணத்தின் படி 12 ஆதித்தியர்கள் உள்ளனர். மற்ற புராணங்களில் யமன், வருணன், இந்திரன் போன்றோரும் ஆதித்யர்கள் என்று கூறப்பட்டுள்ளது. அவர்கள் பின்வருமாறு:  
1. சூரிய பகவான்
1. அம்சன்
1. ஆர்யமான்
1. பாகன்
1. மித்திரா
1. பூஷண்
1. சாவித்திரன்
1. துவஷ்டா
1. இந்திரன்
1. வருணன்
1. யமன்
1. விஷ்ணு
# மூதூர்


**மூதூர்** என்பது கிழக்கிலங்கையின் திருகோணமலை மாவட்டத்தில் அமைந்துள்ள ஒரு சிறிய நகரமாகும். கடல் சார்ந்து இருக்கும் இந்த நகரில் ஆரம்ப காலத்தில் முத்துக் குளிக்கும் தொழில் பிரபலமாக இருந்ததாகவும் இதனால் இவ்வூருக்கு முத்தூர் என்று பெயர் வழங்கியதாகவும் கூறப்படுகின்றது. ஆனாலும் காலவோட்டத்தில் பெயர் மருவி மூதூர் என்று ஆகியுள்ளது. இங்கு முஸ்லிம் மக்களும் மூதூரின் கிழ‌க்குப் பகுதி மற்றும் தெற்கு பகுதியிலும் தமிழ் மக்கள் வாழ்கின்றனர்.
# பிரஜாபதி


இந்து சமயத்தின் படி **பிரஜாபதி** என்பவர் பிரம்மாவால் படைப்புத்தொழிலில் உதவி புரிவதற்காக பிரம்மானால் படைக்கப்பட்ட காசிபர், வசிட்டர், மரீசி, அத்திரி, அங்கரிசர், புலஸ்தியர், புலகர், தட்சன் மற்றும் கிராது ரிஷிகள் ஆவர். இவர்கள் பிரம்மாவின் மானசப் புத்திரர்களாகவும் கருதப்படுகின்றனர். மனுதரு சாத்திரம் 10 பிரஜாபதிகளை குறித்துப் பேசுகிறது. திருமந்திரம் இவனை வெட்டித் தீயிலிட்டு, பின் இவன் வேண்டும் என்று பிழைக்க வைத்தான் என்று கூறுகிறது. <poem>கொலையிற் பிழைத்த பிரசாபதியைத்  
தலையைத் தடிந்திட்டுத் தானங்கி யிட்டு  
நிலையுலகுக்கு இவன் வேண்டும் என்று எண்ணித்  
தலையை அரிந்திட்டுச் சந்தி செய்தானே - பாடல் 340 </poem>
# ஆன்ன கூர்னிக்கோவா


இவர் ஒருமுறை கூட ஒற்றையர் பட்டத்தை வென்றதில்லை. இருந்தபோதிலும் 2000 இல் சர்வதேச அளவில் 8 ஆம் இடத்தினைப் பெற்றார். இரட்டையர் போட்டிகளில் மிகச் சிறபாக விளையாடியாடியுள்ளார். இவர் சர்வதேச அளவில் முதல் இடத்தினையும் பிடித்துள்ளார். மார்ட்டினா ஹிங்கிசுடன் இணைந்து, 1999 மற்றும் 2002 ஆம் ஆண்டுகளில் ஆஸ்திரேலியாவில் பெருவெற்றித் தொடர் பட்டங்களையும், 1999 மற்றும் 2000 ஆம் ஆண்டுகளில் WTA வாகையாளர் போட்டிகளையும் வென்றார் . அவர்கள் தங்களை "டென்னிஸின் ஸ்பைஸ் கேர்ள்ஸ் " என்று குறிப்பிட்டனர்.  

கடுமையான முதுகெலும்பு பிரச்சினைகள், குடலிறக்க வட்டு உள்ளிட்ட காரணங்களால் கூர்னிகோவ தனது 21 வயதில் ஓய்வு பெற்றார். இவர் புளோரிடாவின் மியாமி கடற்கரையில் வசித்து வருகிறார், மேலும் 2011 ஆம் ஆண்டில் அவ்வப்போது கண்காட்சிகளிலும், உலக டென்னிசு அணி செயின்ட் லூயிஸ் ஏசஸுக்காகவும் விளையாடினார். ஜிலியன் மைக்கேல்ஸுக்குப் பதிலாக *தி பிகெஸ்ட் லாஸர்* என்ற தொலைக்காட்சி நிகழ்ச்சியின் 12 ஆம் பருவத்திற்கு அவர் ஒரு புதிய பயிற்சியாளராக இருந்தார். ஆனால், 13 ஆம் பருவத்தில் பங்கேற்கைல்லை. மேலும் இவர் சர்வதேச மக்கள் தொகை சேவைகளின் ஃபைவ் அண்ட் அலைவ் " திட்டத்தின்சர்வதேச தூதராக பணியாற்றுகிறார், இது ஐந்து வயதுக்குட்பட்ட குழந்தைகள் மற்றும் அவர்களது குடும்பங்கள் எதிர்கொள்ளும் சுகாதார நெருக்கடிகளை நிவர்த்தி செய்கிறது.  

## ஆரம்ப கால வாழ்க்கை
7 ஜூன் 1981 இல் ரஷ்யாவின் மாஸ்கோவில் கூர்னிகோவ பிறந்தார். அவரது தந்தை, செர்ஜி கோர்னிகோவ் (பிறப்பு 1961), முன்னாள் கிரேக்க-ரோமன் மல்யுத்த வாகையாளர் ஆவார். முனைவர் பட்டம் பெற்று மாஸ்கோவில் உள்ள உடல் கலாச்சாரம் மற்றும் விளையாட்டு பல்கலைக்கழகத்தில் பேராசிரியராக இருந்தார். 2001 ஆம் ஆண்டு நிலவரப்படி, அவர் அங்கு ஒரு பகுதிநேர தற்காப்பு கலை பயிற்றுவிப்பாளராக இருந்தார். அவரது தாயார் அல்லா (பிறப்பு 1963) 400 மீட்டர் ஓட்டப்பந்தய வீரராக இருந்தார் . அவரது தம்பி ஆலன் ஒரு இளைஞர் கோல்ப் உலக வாகையாளரான இவர் 2013 ஆம் ஆண்டில் வெளியான *தி ஷார்ட் கேம்* எனும் ஆவணப்படத்தில் *இடம்பெற்றார்* .  

செர்ஜி கோர்னிகோவ் இவரைப் பற்றி கூறுகையில், "நாங்கள் இளமையாக இருந்தோம், தூய்மையாக இருக்க நாங்கள் விரும்பினோம், எனவே அ ன்னா ஆரம்பத்தில் இருந்தே விளையாட்டுக்கு உகந்த சூழலில் இருந்தார்" என்று கூறியுள்ளார். தனது 14 வயதில், அவர் ஐரோப்பிய வாகையாளர் மற்றும் இத்தாலிய ஓபன் இளையோர் போட்டிகளில் வென்றார். டிசம்பர் 1995 இல், இளையோர் ஆரஞ்சு பவுல் டென்னிசு போட்டியின் 18 மற்றும் அதற்கு மேற்பட்ட பிரிவை வென்ற இளைய வீரர் என்ற பெருமையை பெற்றார். அதே ஆண்டின் இறுதியில், கூர்னிகோவ *ஐ.டி.எஃப் இளையோர் உலக வாகயாளர் -18* மற்றும் இளையோர் ஐரோப்பிய வாகையாளர் -18 ஆகிய பட்டங்களை வென்றார்.  

## தனிப்பட்ட வாழ்க்கை
கூர்னிகோவ என்ஹெச்எல் பனி வளைதடியாட்ட வீரரான சக ரஷ்யரான பாவெல் புரேவுடன் உறவுநிலைப் பொருத்தம் கொண்டிருந்தார். 1999 ஆம் ஆண்டில் இருவரும் சந்தித்தனர். புளோரிடா உணவகத்தில் ஒரு நிருபர் அவர்கள் ஒன்றாக இருந்ததை புகைப்படம் எடுத்ததை அடுத்து 2000 ஆம் ஆண்டில் ப்யூரும் கோர்னிகோவாவும் நிச்சயதார்த்தம் செய்ததாகக் கூறப்படுகிறது, அங்கு பியூர் கோர்னிகோவாவை திருமணம் செய்து கொள்ளும்படி கேட்டார். இந்த நிகழ்வு உருசியாவில் தலைப்புச் செய்திகளாக ஆனது.  

## தொழில் புள்ளிவிவரங்கள் மற்றும் விருதுகள்

- 1996: WTA ஆண்டின் சிறந்த புதிய வீரர்
- 1999: ஆண்டின் சிறந்த WTA இரட்டையர் அணி ( மார்ட்டினா ஹிங்கிஸுடன் )

## புத்தகங்கள்

- சூசன் ஹோல்டன் எழுதிய *அன்ன* கூர்னிகோவ (2001)
- *அன்னா* கூர்னிகோவ எழுதிய கோனி பெர்மன் (2001) (பெண்கள் யார் வெற்றி) (   /   )
# வதையா இறப்பு

**வதையா இறப்பு** அல்லது **கருணைக் கொலை** (ஆங்கிலம்: *Euthanasia*) என்பது உடல் வதையில் இருந்து மீள்வதற்காக ஒருவரின் உயிரைத் திட்டமிட்டு முடிவடையச் செய்தல் ஆகும்.. வதையா இறப்புத் தொடர்பான வரையறைகளும் சட்டங்களும் நாட்டுக்கு நாடு வேறுபடுகின்றன. எனினும் பெரும்பான்மை நாடுகளில் இதற்கு சட்ட ஏற்பு இல்லை.  

வதையா இறப்பு சமூக, சமய, அரசியல், சட்ட, அறிவியல் நோக்கில் மிகவும் சர்ச்சைக்குரிய ஒரு விடயமாகவே இருந்துவருகிறது.  

## வகைகள்
### தன்விருப்ப கருணைக்கொலை
நோயரின் விருப்பத்தின் பேரில் செய்யப்படுவதாகும். மருத்துவரின் உதவியுடன் நோயரே தன் வாழ்வை முடிவுக்குக் கொண்டு வருவதால் இதற்கு உதவி செய்யப்பட்ட தற்கொலை என்ற பெயருமுண்டு.  

### விருப்பம் பெறவியலா வகை
நோயரின் விருப்பத்தைப் பெற இயலா நேரத்தில் செய்யப்படுவது இது. எ.கா: உயிரைப் பாதிக்கும் நோயுடன் பிறந்துள்ள குழந்தை, ஆண்டுக்கணக்கில் ஆழ்மயக்கத்தில் இருக்கும் நபர். இதனை கருணைக் கொலை என்றும் கூறுவர்.  

### விருப்பற்ற வகை
இது நோயரின் விருப்பத்திற்கெதிராக நடத்தப்படுவதாகும். தலைக்கு ஊத்தல் இவ்வகையைச் சேர்ந்ததாகும்.  

## நடைமுறை வகைகள்
### முனைப்பு வகை
நச்சுப் பொருட்களைப் (முனைப்புடன்) பயன்படுத்தி உயிரை முடிவுக்குக் கொண்டு வருவது முனைப்பு வகை ஆகும். நோயரே கருணைக்கொலைக் கருவியைப் பயன்படுத்தி தன் உயிரை முடிவுக்குக் கொண்டு வரலாம்.  

### முனைப்பற்ற வகை
உயிர் வாழ்வைத் தொடர இன்றியமையாய் இருப்பவற்றை (எ.கா: உயிர் வளி, உணவு, பாக்டீரிய எதிர் மருந்துகள் முதலியன) நிறுத்துதல் முனைப்பற்ற வகையில் அடங்கும்.  

## நாடுகள் வாரியாக வதையா இறப்பு

### சட்டமாக்கப்பட்டுள்ள நாடுகள்
பெல்ஜியம் மற்றும் நெதர்லாந்து போன்ற நாடுகளில் வதையா இறப்புக்குச் சட்ட அங்கீகாரம் கிடைத்துள்ளது. ஆனால் வதையா இறப்புச் செய்பவரும் செய்ய உதவுபவர்களும் கடுமையான சட்ட விதிமுறைகளைக் கடைப்பிடிக்க வேண்டும்.  

### இந்தியா

இந்தியாவில் வதையா இறப்புத் தொடர்பான சட்ட, சமூக அணுகுமுறை அண்மைக் காலமாக மாறிவரும் ஒன்றாகும். 7 மார்ச் 2011 இது தொடர்பான உச்சநீதிமன்ற தீர்ப்பு முனைப்பற்ற வதையா இறப்பை (passive euthanasia) சட்ட ஏற்புச் செய்தது.
# அறிவுப்பல்


***அறிவுப்பல்*** (*wisdom tooth*) அல்லது **ஞானப்பல்** என்பது மனிதர்களில் இருபுற மேல் மற்றும் கீழ்த்தாடைகளில் இருபுறமும் (மொத்தம் நான்கு) முளைக்கக் கூடிய மூன்றாவது கடைப்பல் (third molar tooth) ஆகும். சிலருக்கு இந்தப் பற்கள் முளைக்கும் வேளையில் சிக்கிக் கொள்ள (impacted) வாய்ப்புள்ளது. இவ்வாறு நேருமாயின் பல்லைப் பிடுங்க வேண்டியிருக்கும்.  

## பெயர்க்காரணம்
பொதுவாக இந்த அறிவுப்பல் 17 முதல் 25 வயதுக்குள் அதாவது ஒரு மனிதன் உலக அறிவைப் (ஞானம்) பெறும் வேளையில் முளைக்கும். ஆகவே இது *அறிவுப்பல்* அல்லது *ஞானப்பல்* என்று பெயர் பெற்றது.  

## சிக்கிக் கொள்தல்

அறிவுப்பற்கள் முளைக்கும் வேளையில் சிக்கிக் கொள்ள அதிக வாய்ப்புள்ளது. இவ்வாறு சிக்குவது நான்கு வகையாகப் பிரித்தறியப்பட்டுள்ளது.  

*முன்னோக்கிய வகை (44%)* - மிகப் பொதுவான இவ் வகையில் பல் வாயின் முன்பகுதியை நோக்கிச் சாய்ந்திருக்கும்.  

*நேர்நோக்கு வகை (38%)* - இவ்வகையில் பல் எப்புறமும் சரியாமல் நேராகத் தானிருக்கும். ஆனால் ஈற்று வரியை விட்டு மேலே வராமல் உள்ளேயே இருக்கும்.  

*பின்னோக்கு வகை* (6%) - பல்லானது வாயின் பின்புறத்தை நோக்கிச் சாய்ந்திருக்கும்.  

*கிடைமட்ட வகை* (3%) - பல்லானது கிடைமட்டமாய்ப் படுத்தபடி இரண்டாவது கடவாய்ப்பல்லின் வேருக்குள் வளரும்.  

இவ்வாறு மாட்டிக் கொண்ட பற்களில் ஒன்று முதல் இரண்டு விழுக்காடு புற்று வளர வாய்ப்புண்டு.  

## பகுதி முளைத்தல்
சில வேளைகளில் அறிவுப்பல் முழுதும் முளைக்காமல் இருக்கும். இது ஈற்று வரியை விட்டு வெளியே வராமல் மென்திசுக்களைச் சற்றுத் தூக்கியபடி உள்ளே காணப்படும். இதனால் பல் துலக்கும் போது சரியாகத் தூய்மை செய்ய முடியாது போகும். இதனால் பாக்டீரியத் தொற்று ஏற்படும். இது பல்லைப் பிடுங்க வேண்டிய நிலையை உருவாக்கும்.  

## அறிவுப்பல் அகற்றம்
அறிவுப்பல் பொதுவாக இரண்டு காரணங்களுக்காக அகற்றப்படும்.  

முதல் காரணம் - முளைத்த அறிவுப்பல் பிரச்சினைகளை உண்டு செய்து விட்டதற்காக அகற்றுதல்  

இரண்டாம் காரணம் - தற்போதைக்கு பிரச்சினைகள் இல்லையென்றாலும் இனிமேல் பிரச்சினைகள் உருவாகும் வாய்ப்புள்ளதென்று கருதி முன்னெச்சரிக்கையாக அகற்றுதல்  

முதற் காரணத்திற்காக அறிவுப்பல்லைப் பிடுங்குவதில் யாருக்கும் கருத்து வேறுபாடில்லை. ஆனால் இரண்டாம் காரணத்திற்காக இப்பல்லைப் பிடுங்குவதில் கருத்து வேறுபாடுகள் நிலவுகின்றன.  

## எச்சத் தன்மை

(பார்க்க: முதன்மைக்கட்டுரை மனிதர்களில் எச்சத்தன்மை)  

மனிதனின் மூதாதையர்களில் இந்த மூன்றாம் கடைப்பற்கள் தாவர உணவை நன்கு மென்று தின்ன உதவியிருக்கின்றன. ஆனால் காலமாக ஆக மனிதன் உண்ணும் தாவர உணவின் அளவு சுருங்கத் துவங்கியது. மனிதத் தாடையினளவும் சுருங்கியது. ஆகவே நவீன கால மனிதனின் வாயில் இந்தப் பற்கள் பயனற்ற எச்ச உறுப்புகளாய் எஞ்சி உள்ளன.  

## வேறுபாடுகள்
அறிவுப்பல் முளைக்காமை (agenesis of wisdom teeth) தாஸ்மானியர்களில் சுழிய விழுக்காடாகவும் மெக்சிகோவின் ஆதிகுடிகளில் நூறு விழுக்காடாகவும் காணப்படுகிறது. இதற்கெல்லாம் PAX9 ஜீன் தான் காரணம்.  

## பிடுங்கப்படும் பல்லின் பயன்கள்
ஆகஸ்டு 2008 ஆம் ஆண்டில் யப்பான் ஆய்வாளார்கள் பிடுங்கப்பட்ட அறிவுப்பல்லிலிருந்து குருத்தணுக்களைப் (stem cell) பிரித்தெடுப்பதில் வெற்றி கண்டனர். இது உண்மையில் மருத்துவத்துறையின் மாபெரும் வெற்றியாகும். ஆகவே, இனிமேல் அறிவுப்பல் பிடுங்கப்பட்டால் மக்கள் அவற்றிலிருந்து குருத்தணுக்களைப் பிரித்தெடுக்கச் செய்து அவற்றை அவர்களின் பிற்காலத் தேவைகளுக்காகச் சேமித்துக் கொள்ளலாம்.
# கயிறு இழுத்தல்


**கயிறு இழுத்தல்** என்பது இழுபறி போர் என்றும் அழைக்கப்படுகிறது. இரு குழுக்கள் ஒரு கயிற்றின் இரு முனைகளில் இருந்து இழுக்கும் ஒரு எளிமையான விளையாட்டு ஆகும். யார் எதிர்க் குழுவை தமது பக்கத்துக்கு இழுக்கிறார்களோ, அவர்களே வெற்றி பெறுவர். இந்த விளையாட்டு தமிழர்களாலும் பரவலாக விளையாடப்படுகிறது  

## சொல்
*ஆக்சுபோர்டு ஆங்கில அகராதியில்* "டக் ஆஃப் வார்" என்ற சொற்றொடருக்கு "தீர்க்கமான போட்டி; உண்மையான போராட்டம் அல்லது சண்டை; மேலாதிக்கத்திற்கான கடுமையான போட்டி" என்று பொருள் தருகிறது. 19 ஆம் நூற்றாண்டில் மட்டுமே இது ஒரு கயிற்றின் எதிர் எதி முனைகளை இழுத்துச் செல்லும் இரு அணிகளுக்கு இடையிலான தடகள போட்டிக்கான ஒரு வார்த்தையாக பயன்படுத்தப்பட்டது.  

## தோற்றம்
கயிறு இழுத்தலின் தோற்றம் நிச்சயமற்றது, ஆனால் இந்த விளையாட்டு கம்போடியா, பண்டைய எகிப்து, கிரீ<nowiki/>சு, இந்தியா மற்றும் சீனாவில் நடைமுறையில் இருந்துள்ளது. ஒரு தாங் வம்ச புத்தகத்தின் படி, *தி நோட்ஸ் ஆஃப் ஃபெங்*, "ஹூக் புல்லிங்" (牽 鉤) என்ற பெயரில், வசந்த மற்றும் இலையுதிர் காலத்தில் (கி.மு 8 முதல் 5 ஆம் நூற்றாண்டுகள் வரை) சூ மாநிலத்தின் வீரர்களுக்கு பயிற்சி அளிக்க இராணுவத் தளபதிகளால் பயன்படுத்தப்பட்டுள்ளது. . தாங் வம்சத்தின் போது, தாங்கின் பேரரசர் சுவான்சோங் வரை குறுகிய கயிறுகளுடன் இணைக்கப்பட்ட கயிறுகளைப் பயன்படுத்தி பெரிய அளவிலான இழுபறி விளையாட்டுகளை விளையாட ஊக்குவித்துள்ளார். மேலும் கயிற்றின் ஒவ்வொரு முனையிலும் 500 க்கும் மேற்பட்டவர்கள் இருப்பார்கள். பங்கேற்பாளர்களை ஊக்குவிப்பதற்காக ஒவ்வொரு பக்கமும் அவர்களின் மேளம் அடிப்பவர்களைக் கொண்டிருந்தது.  

பண்டைய கிரேக்கத்தில் இந்த விளையாட்டு *ஹெல்குஸ்டிண்டா* என்பதிலிருந்து உருவானது, இதன் பொருள் "நான் இழுக்கிறேன்" என்பதாகும், ஒரு கயிற்றின் பிடியைக் காட்டிலும் கைககளை கயிற்றின் மீது தக்கவைத்துக் கொள்வது மிகவும் கடினம் மேலும் இது அதிக சிரமத்தை அளிக்கும். பண்டைய கிரேக்கத்தில் இந்த வகை விளையாட்டுக்கள் வலிமைக்கு பயன்படுத்தப்படும் மிகவும் பிரபலமான விளையாட்டுகளில் ஒன்றாகும், மேலும் முழு கவசத்தில் போருக்குத் தேவையான வலிமையை உருவாக்க இது உதவும்.  

12 ஆம் நூற்றாண்டில் இந்தியாவில் கயிறு இழுத்தல் பிரபலமாக இருந்தது என்று தொல்பொருள் சான்றுகள் காட்டுகின்றன.  
எசுக்காண்டினாவியா மற்றும் ஜெர்மனியைச் சேர்ந்த கயிறு இழுத்தல் போட்டி வெற்றியாளார்களைப் பற்றிய கதைகள் மேற்கு ஐரோப்பாவில் பரவலாக இருக்கின்றன, அங்கு வைகிங் வீரர்கள் வலி மற்றும் சகிப்புத்தன்மையின் சோதனைகளில், போர் மற்றும் கொள்ளைக்கான தயாரிப்புகளில் திறந்த நெருப்பு குழிகளின் மீது விலங்குகளின் தோல்களை இழுக்கின்றனர். பொ.ச ஆ.1500 மற்றும் 1600 களில் பிரெஞ்சு சேட்டாக்சு தோட்டங்கள் மற்றும் பின்னர் பெரிய பிரித்தானியாவின் போட்டிகளின் போது கயிறு இழுத்தல் பிரபலப்படுத்தப்பட்டது  

பொ.ச ஆ.1800 களில் கயிறு இழுத்தல் என்பது கடற்படையினரிடையே ஒரு புதிய பாரம்பரியத்தைத் தொடங்கியது. மொகாவே மக்கள் எப்போதாவது சச்சரவுகளைத் தீர்ப்பதற்கான கயிறு இழுத்தல் போட்டிகளைப் பயன்படுத்தினர்.  

## ஒரு விளையாட்டாக
பல நாடுகளில் கயிறு இழுத்தல் அணிகள் உள்ளன, மேலும் ஆண்கள் மற்றும் பெண்கள் இருவரும் இதில் பங்கேற்கிறார்கள்.  
இந்த விளையாட்டு 1900 முதல் 1920 வரை ஒலிம்பிக் போட்டிகளின் ஒரு பகுதியாக இருந்தது, ஆனால் பின்னர் அது நீக்கப்பட்டது. இந்த விளையாட்டு உலக விளையாட்டுகளின் ஒரு பகுதியாகும். டக் ஆஃப் வார் இன்டர்நேஷனல் ஃபெடரேஷன் (TWIF), தேசிய அணிகளுக்கான உலக சாம்பியன்ஷிப்பை இரு வருடங்களாக, உட்புற மற்றும் வெளிப்புற போட்டிகளுக்காக ஏற்பாடு செய்கிறது, மேலும் அணிகளுக்குள் இதேபோன்ற போட்டியை நடத்துகிறது.
# கிம்ச்சி



**கிம்ச்சி** (김치), IPA: kimtɕʰi), என்பது காய்கறிகளைக் கொண்டு, பல்வேறு சுவை, மணப்பொருள்கள் சேர்த்து உருவாக்காப்படும் மரபுசார்ந்த தென்கொரிய உணவு வகை. இதில் நொதிக்க வைத்தும், நொதிக்க வைக்காததுமாகிய இரண்டு வகையும் உண்டு. நாப்பா முட்டைக்கோசு, வெங்காயம், வெள்ளரிக்காய், சிவப்பு முள்ளங்கி போன்றவற்றைக் கொண்டு நூற்றுக்கணக்கான வகைகள் செய்கிறார்கள் . முக்கிய உணவுடன் சேர்த்துச் சாப்பிடும் உணவில் (தொடுகறி போல் (*பஞ்ச்சன்* (banchan)) கிம்ச்சி பரவலாகப் பயன்படுகின்றது.  
## வரலாறு

2600 முதல் 3000 ஆண்டுகளுக்கு முன்பே கிம்ச்சி என்னும் உணவைப் பற்றிய குறிப்பு *சி சிங்* (Shi Jing) (詩經). என்னும் சீனச் செய்யுள் புத்தகத்தில் உள்ளது . இப்புத்தகத்தில் கிம்ச்சி என்பது சியோ (*jeo* (菹)) என்று அழைக்கப்பட்ட்டுள்ளது. 12 ஆவது நூற்றாண்டில் இனிப்பு, புளிப்பு முதலான சுவைப்பொருள்களும், நிறம் தரும் பொருள்களும் சேர்க்கப்பட்டன . கி.பி 1500 உக்குப் பின் சிவப்பு குடமிளகாய் முதலிய சேர்க்கப்பட்டன.  

## மேற்கோள்களும் அடிக்குறிப்புகள்
# பேணிப்பந்து


**பேணி அடித்தல்** அல்லது **பேணிப்பந்து** என்பது பேணிகளை அல்லது தகரங்களை அடுக்கடுக்கா அடுக்கு வைத்து, தூர நின்று பந்தால் அடுத்து விழுத்தல் ஆகும். இது எல்லா வயதினரும் விளையாடக்கூடிய ஒரு எளிமையான விளையாட்டு. எத்தனை பேணிகளை அதிகம் ஒருவர் வீழ்த்துகிறார் என்பதே இந்த விளையாட்டின் வெற்றி இலக்கு.  

## விளையாட்டு விதி முறைகள்
1. விளையாட்டு வீரர்கள் இரு சமனான எண்ணிக்கை கொண்ட அணிகளாகப் பிரிக்கப்படுவார்கள்.
1. இரண்டு அணியிலிருந்தும் ஒரேயளவு தூரத்தில், நடுவிலிருக்கக் கூடியதாய், 7 தொடக்கம் 8 வரையிலான பேணிகள் அவற்றின் பருமனின் அடிப்படையில் பெரிதிலிருந்து சிறிது மேலிருக்கும் வகையில் அடுக்கப்படும்.
1. அடுக்கப்பட்ட பேணிகளிலிருந்து இரண்டு அணிகளும் பந்து வீசும் தூரத்தில் நிறுத்தப்படுவார்கள்.
1. இரண்டு அணிகளும் குறி பார்த்துப் பந்தை எறிந்து பேணியின் அடுக்கைக் கலைக்க முயலுவார்கள். இரண்டு அணிகளும் மாறி மாறி சமனான வாய்ப்புகளில் பேணியின் அடுக்கை உடைக்க முயலுவார்கள்.
1. பந்தை எறிந்து பேணியின் அடுக்கை உடைத்த அணி, அதை மீளக் கட்ட முயல வேண்டும். கட்டும் போது உடைந்தால் மீண்டும் கட்டி எழுப்ப முயற்சிக்க வேண்டும்.
1. எதிர் அணி, பேணியை அடுக்க முயலுபவர்களையும் அந்த அணியைச் சேர்ந்தவர்களையும் காலில் படக்கூடியதாய்ப் பந்தை எறிவதன் மூலம் ஆட்டமிழக்க வைக்க முயலுவார்கள்.
1. பந்து உடலில் படாமல் தன்னைக் காத்துக் கொண்டு பேணியின் அடுக்கை மீள எழுப்பி முடித்தால் அந்த அணி வெற்றி பெற்றவர்களாகக் கருதப்பட்டு அவர்களுக்கு ஒரு புள்ளி வழங்கப்படும்.
1. மாறாகப் பேணியின் அடுக்கை மீளக்கட்டும் முன் பந்து உடலில் பட்டு அனைத்து வீரர்களும் ஆட்டமிழந்தால் எதிர் அணி புள்ளி ஒன்றைப் பெற்றுக் கொள்வார்கள்.
1. அதிக புள்ளிகளைப் பெற்ற அணி வெற்றியாளர்களாகக் கருதப்படுவார்கள்.
# வழுக்கு மரம் ஏறல்

**வழுக்கு மரம் ஏறல்** என்பது ஒருவர் உயரமான வழுவழுப்பான மரத்தில் ஏறி, அதன் உச்சியில் கட்டப்பட்டிருக்கும் பரிசு முடிப்பை எடுக்கும் விளையாட்டு. நன்கு வளர்ந்த பாக்கு மரத்தின் மேல் பட்டையை உரித்து, அதில் கடுகு, ஆரியம், உளுந்து மாவு போன்ற பொருட்களைக் கலந்து மரத்தின் உச்சி வரை தடவுவர். தொடர்ச்சியாக வழுவழுப்பாக வைத்திருப்பர். மரத்தில் ஏறுவதற்கு ஆண்கள் அனைவரும் போட்டி போடுவர். இதில் ஏறும்போது தண்ணீரை அடிப்பர். இதனால் ஏற்கனவே உள்ள வழுவழுப்போடு தண்ணீரும் சேர்ந்து ஏறியவர் வழுக்கிக் கீழே வருவர். அதனையும் மீறி ஏறி மரத்தின் உச்சியில் உள்ள பொருளையோ பணமுடிப்பையோ எடுக்க வேண்டும். இது ஒரு தமிழர்களின் மரபு விளையாட்டு ஆகும்.  

## படிமங்கள்
# நாரதர்



பூமா வித்தையை உபதேசித்தல்]]  
**நாரதர்** அல்லது **நாரத முனி** (ஆங்கிலம்: Narada; சமஸ்கிருதம்: नारद) வைணவ சமயத்தின் ஒரு முனிவர் ஆவார். இவரைப் பற்றிய சிறப்புகள் பாகவதப் புராணம், இராமாயணம், போன்ற புராணங்களில் கூறப்பட்டுள்ளது. ஆகமவிதிகளைப் பற்றி நாரதர் எழுதிய பஞ்சரத்ரா எனும் நூல் வைணவ மூர்த்தங்களுக்கு பூசைசெய்யும் முறைகளை விளக்கியுள்ளது. ஹரே கிருஷ்ணா இயக்கத்தினர் மத்தியில் இந்நூல் மிகவும் முக்கியமானது. இதற்குக் காரணம் அவர்களும் இதே நாரதக் குருப் பரம்பரையில் வந்தவர்கள். நாரதர் எப்பொழுதும் தன்னுடன் ஒரு வீணையும் வைத்திருப்பார். *நாராயண* என்ற திருமாலின் நாமத்தை எப்போதும் சொல்வார். பக்தி யோகா முறையையும், நாரத பக்தி சூத்திரங்களையும் இவர் இயற்றியுள்ளார். நாரதஷ்ம்ரிதி எனும் தருமசாச்திரத்தையும் இவர் வழங்கியுள்ளார். இது துறவறம் மற்றும் தவத்தின் முறைகளை எடுத்தியம்புகிறது.  

## பிறப்பு
இவர் பிரம்மாவின் மானச புத்திரனாக கருதப்படுகிறார். முற்பிறவியில் கந்தர்வனாக பிறந்த இவர், ஒரு சாபத்தால் அடுத்தப்பிறவியில் ஒரு முனிவரின் வீட்டில் பிறந்தார். அங்கு விஷ்ணு புராணத்தைப் படித்து தேர்ச்சிபெற்ற இவர் பின்பு பரமாத்மாவை நினைத்து தவமிருந்து விஷ்ணுவின் தரிசனத்தைப் பெற்றார். விஷ்ணுவின் ஆசீர்வாதத்தால் நினைக்கும் பொழுது அவரது தரிசனம் பெறும் பாக்கியத்தையும் பெற்றார்.  

## சிறப்பு
இவர் கந்தர்வ குலத்தில் பிறந்து ரிஷியானதால் இவரை **தேவரிஷி** என்று வேதங்கள் கூறுகின்றன. விஷ்ணு புராணத்தின் படி பன்னிரண்டு மகாஜனங்களில் இவரும் ஒருவர். நாரதர் முக்காலங்களையும் மூன்று லோகங்களையும் கடந்து செல்லக்கூடியவராகவே எல்லா புராணங்களும் கூறுகின்றன. எனவே அவரை திரிலோக சஞ்சாரி என்றும் அழைப்பர். போகும் இடங்களில் கலகங்களை தொடங்கிவைப்பதால் இவரை கலகப்பிரியர் என்றும் கூறுவார்.
# லோகம்

லோகா என்ற சமஸ்கிருத வார்த்தைக்கு உலகம் என்று பொருளாகும்.  

## இந்து சமயம்

இந்து தொன்மவியல் புராணமான அதர்வண வேதம் அண்டப்பெரு வெளியில் பதினான்கு உலகங்கள் உள்ளதாக குறிப்பிடுகிறது. அவை பூமியை அடிப்படையாக கொண்டு பூமியையும் அதன் மேலுள்ள ஆறு உலகங்களையும் இணைத்து மேல் ஏழு உலகங்கள் என்றும், பூமிக்கு கீழ் ஏழு உலகங்கள் என்றும் பகுக்கப்பட்டுள்ளன.  

### மேல் ஏழு உலகங்கள்

1. சத்ய லோகம்
1. தப லோகம்
1. ஜன லோகம்
1. மகர லோகம்
1. சுவர் லோகம்
1. புவர் லோகம்
1. புலோகம்

### கீழ் ஏழு உலகங்கள்

1. அதல லோகம்
1. விதல லோகம்
1. சுதல லோகம்
1. தலாதல லோகம்
1. மகாதல லோகம்
1. ரசாதல லோகம்
1. பாதாள லோகம்

## பெளத்த சமயம்:
பெளத்த சமயத்தில் பவச்சகரத்தில் கூறப்பட்டதுபோல ஆறு லோகங்கள் உள்ளன
# டேவிட் வாரன்


**டேவிட் ரொனால்ட் டி மே வாரன்** (*David Ronald de Mey Warren*, மார்ச் 20, 1925 - ஜூலை 19, 2010) என்பவர் விமானத்தின் தகவல் பரிமாற்றத்தினை பதிவு செய்யும் விமான தரவு பதிவியைக் கண்டுபிடித்தவரும் ஆஸ்திரேலிய அறிவியலாளரும் ஆவார்.  

வாரன் ஆஸ்திரேலியாவின் வட பிராந்தியத்தில் குரூட் ஐனட் என்ற தீவில் ஐரோப்பிய வம்சாவழிப் பெற்றோருக்கு முதலாவது பிள்ளையாகப் பிறந்தார். டனது ஆரம்பக் கல்வியை தாஸ்மானியாவிலும், பின்னர் சிட்னி டிரினிட்டி கிரம்மர் பள்ளியிலும் பயின்றார். இவரது தந்தை 1934 ஆம் ஆண்டில் விமான விபத்து ஒன்றில் உயிரிழந்தார். சிட்னிப் பல்கலைக்கழகத்தில் [[அறிவியல் பட்டதாரியானார்.  

1952 முதல் 1983 வரை மெல்பேர்ணில் உள்ள பாதுகாப்பு அறிவியல் மற்றும் தொழில்நுட்பக் கழகத்தில் வானூர்தி ஆய்வாளராகப் பணியாற்றினார். 1953 இல் கொமெட் என்ற உலகின் முதலாவது பயணிகள் ஜெட் விமானத்தின் விபத்துக் குறித்து விசாரணை நடத்த ஆரம்பித்த போது அவர் விமானத் தரவுப் பதிவு செய்யும் கருவியைப் பற்றிய ஆய்வுகளை ஆரம்பித்தார். விமான விபத்துகளுக்கான காரணங்களைக் கண்டறிய இது மிகவும் உதவியாக இருக்கும் என அவர் நம்பினார். விமானத்தின் முன்பகுதியில் அமர்ந்திருக்கும் விமானிகளின் உரையாடலை ஒலிப்பதிவு செய்வதினூடாக மட்டுமே விபத்துக்கான காரணத்தை கண்டறிய முடியுமென உணர்ந்த அவர் இதனைக் கண்டுபிடித்தார். 1960ஆம் ஆண்டுக்கு பின்னரே இதன் முக்கியத்துவம் உணரப்பட்டு, அனைத்து விமானங்களுக்கும் 'கறுப்புப் பெட்டி' பொருத்தப்பட்டது.
# ஹரே கிருஷ்ணா

**ஹரே கிருஷ்ணா** என்பது வைணவர்களால் உச்சரிக்கப்படும் புனிதமாகக் கருதப்படும் ஓர் மந்திரம் ஆகும். இது பதினாறு வார்த்தைகளைக் கொண்டுள்ளது. கலி-சந்தரனா உபநிடதத்தில் இம்மந்திரம் பற்றிக் குறிப்பிடப்பட்டுள்ளது. இதனை *மகா மந்திரம்* எனவும் அழைப்பதுண்டு.  

## மந்திரம்
<>  
ஹரா என்கின்ற வார்த்தை பகவானின் சக்தியை குறிப்பதாகும். கிருஷ்ண, ராம என்ற வார்த்தைகள் கடவுளையே குறிப்பதாகும். கிருஷ்ண, ராம என்பதன் பொருள் மிக உன்னத ஆனந்தம் என்பதாகும். ஹரா என்பது பகவானின் அதி உன்னத சக்தியை குறிக்கிறது. இது விளிவேற்றுமையால் ஹரே என்று மாற்றப்பட்டுள்ளது. பகவானின் இந்த அதி உன்னத ஆன்மீக சக்தியானது பகவானை அடைய நமக்கு உதவுகிறது.  
</>  

## இவற்றையும் காண்க
- திருவெட்டெழுத்து
- திருவைந்தெழுத்து
# முதல் நாள் உறை



**முதல் நாள் உறை** என்பது அஞ்சல் தலைகளை முதல் முறையாகப் பயன்பாட்டிற்காக வெளியிடும் போது வெளியிடப்படும் சிறப்பு அஞ்சல் உறையாகும். முதல் நாள் உறை சாதாரண உறைகள் போல வெற்று உறையாக இல்லாது தபால்தலையுடன் தொடர்புடைய வர்ண வேலைப்பாடுகளுடன் வடிவமைக்கப்பட்டிருக்கும். இவ்வுறை அன்று வெளியிடப்படும் அஞ்சல் தலைகள் ஒட்டப்பெற்று, அன்றைய தேதியுள்ள ஒரு சிறப்பு முத்திரையையும் குத்தப்பெற்று தபால் துறையினரால் வெளியிட்டு வைக்கப்படும்.
# இலங்கை அஞ்சல்தலைகள்


இது முன்னர் சிலோன் என்று அழைக்கப்பட்ட இலங்கையின் அஞ்சல் தலைகள் மற்றும் அஞ்சல் வரலாற்றின் ஆய்வு ஆகும்.  

## காலவரிசை
- ஏப்ரல் 1, 1857 இல் 6 பென்ஸ் பெறுமதியானதும் விக்டோரியா மகாராணியாரின் தலையுருவம் கொண்டதுமான முத்திரை வெளியிடப்பட்டது.
- இலங்கையில் புகையிரதச் சேவை வந்ததன் பின்னர் முதல் தடவையாக 1865 இல் கொழும்புக்கும் அம்பேபுஸ்ஸவுக்கும் இடையிலான தபால் புகையிரத சேவை உருவாக்கப்பட்டது.
- * 1893 இல் இலங்கை நாணயப் பெறுமதியில் இரண்டு சதம் பெறுமதியான முத்திரை வெளியிடப்பட்டது.
- பெப் 3 2011 இல் இலங்கையில் பயன்படுத்தப்படும் நிலக்கரி மூலம் இயங்கும் வைஸ்ரோய் புகைவண்டி, சுற்றுலாத் துறையில் ஈடுபடுத்தப்பட்டு 25 வருடங்கள் நிறைவடைவதை முன்னிட்டு அதன் ஞாபகார்த்தமாக முத்திரை வெளியிடப்பட்டது. இதன் அகலம் 132 செ.மீற்றர். உயரம் 30 செ.மீற்றர். இது இலங்கையில் வெளியிடப்படும் மிகப்பெரிய முத்திரை எனத் தபால்சேவை அமைச்சு அறிவித்துள்ளது.
- கண்டி எசல பெரகரா திருவிழாவை நினைவுகூரும் வகையில், ஆகஸ்ட் 20, 2024 அன்று, இலங்கையின் தபால் திணைக்களம் , அளவு கொண்ட, ரூ. 500 மதிப்புள்ள உலகின் மிக நீளமான முத்திரையை வெளியிட்டது.

## Ceylon

## அறிஞர்கள்
# ஆதிசேஷன்



**ஆதிசேசன்** (ஆங்கிலம்: Shesha, Adishesha; சமசுகிருதம்: शेष, சேசா) என்பவர் இந்து தொன்மவியலின் அடிப்படையில், காசிபர்-கத்ரு தம்பதியரின் மூத்த மகன். மேலும் பாற்கடலில் விஷ்ணுவின் படுக்கையாக இருக்கின்ற நாகமாகும். ஆதிசேசன், சிவபெருமானது கழுத்தில் ஆபரணமாக இருக்கும் வாசுகி பாம்பின் சகோதரனாகவும் அறியப்படுகிறார்.  

. பூதேவி மற்றும் சிரீதேவி மற்றும் நாபிக் கமலத்தில் பிரம்மனுடன் கூடிய மகாவிட்டுணுவின் பஞ்சலோக சிலை]]  

## கருத்துரு

ஆயிரம் தலைகளை உடையதான இந்த ஆதிசேசன் நாராயணனுக்கு மிகவும் உற்றவனாக, அவரது ஒவ்வொரு திரு அவதாரத்திலும், அவருக்குத் துணையாக, இணையானதொரு பாத்திரமேற்று வந்தவர். உதாரணமாக, விட்டுணு இராமபிரானாக அவதரித்த காலை, அவருக்குத் தம்பியாக, இலக்குவனாக உருவெடுத்தவர் ஆதிசேசனே. இதன் காரணமாகவே, இலக்குவனார், தனது தமையன் இராமபிரானுக்கு நேரெதிராக, வேகம் மிகக் கொண்டவராகவும், முன்கோபம் மிகுந்தவராகவும் காணப்பட்டார் என்பர்.  

## ஆதிசேசன் பற்றிய சில மரபு நம்பிக்கைகள்

- உலகினைக் காக்கும் சிரீமன் நாராயணனையே தாங்கி நிற்கும் ஆதிசேசன் ஒரு முறை உடல் நலிவுற சிவபெருமான் திருவுளப்படி, மகா சிவராத்திரி நாளன்று, முதலாம் சாமத்தில் கும்பகோணத்தில் குடி கொண்டுள்ள திரு நாகேசுவரரையும், இரண்டாம் சாமத்தில் திருநாகேசுவர நாகநாதரையும், மூன்றாம் சாமத்தில் திருப்பாம்புரத்துப் பாம்புர நாதரையும் வழிபட்டு உய்வடைந்ததாகப் புராண வரலாறு கூறுவதுண்டு.
- ஆதிசேசனின் ஏழு தலைகளைக் குறிக்கும் வண்ணமாக ஏழு சிகரங்களைக் கொண்டுள்ளதால், திருப்பதி திருத்தலம் சேசாசலம் எனப்படுவதும் உண்டு.
- நாராயணன் இராமபிரானாக அவதரிக்கையில் இலக்குவனாக உடன் வந்தவன் ஆதிசேசன். தனது இறுதிக் காலத்தில், காலாந்தகனைச் சந்திக்கும் வேளை நெருங்குகையில் எவரையும் அனுமதிக்க வேண்டாம் எனத் தன் தம்பியான இலக்குவனிடம் இராம பிரான் கூறியிருந்தான். அவ்வேளை அங்கு துர்வாச மாமுனியை அனுமதிக்க இலக்குவன் தயங்கவே, அவர் அவனைப் புளிய மரமாகப் பிறப்பெடுக்கும்படி சபித்து விட்டார். அவ்வாறு, ஆழ்வார் திருநகரி என்னும் திருத்தலத்தில் இலக்குவன் புளிய மரமாகி விட, அவன் வேண்டுகோளுக்கு இணங்கி இராமபிரான் பின்னாளில் தாமே நம்மாழ்வாராக அவதரித்து அப்புளிய மரத்தில் காட்சி அளித்ததாகவும், இலக்குவன் திருப்புளியாழ்வாராக இங்கு காட்சியளித்தமையால், இத்தலம் சேச சேத்திரம் என விளங்குவதாகவும் கூறுவர்.

## ஆதிசேசன் பற்றிய திருப்பாடல்கள்

எம்பிரானைக் காதலாகிக் கசிந்து கண்ணீர் மல்கி திருப்பாடல்களைப் புனைந்த அவனது அடியார்கள் அனைவருமே அவனது படுக்கையாக விளங்கிப் புவியைக் காத்து நிற்கும் ஆதிசேசனையும் பாடியுள்ளனர். அவற்றில் சில பாடல்களைக் கீழே காணலாம்:  

### பெரியாழ்வார் திருமொழி
<blockquote>  
உடுத்துக் களைந்த நின் பீதக ஆடை உடுத்துக் கலத்ததுண்டு  

தொடுத்த துழாய் மலர் சூடிக் களைந்தன; சூடும் இத்தொண்டர்களோம்*  

விடுத்த திசைக் கருமம் திருத்தித் திருவோணத் திருவிழவில்*  

படுத்த *பைந்நாகணைப் பள்ளி கொண்டானுக்குப்* பல்லாண்டு கூறுதுமே.  
</blockquote>  

### திருப்பாணாழ்வார் திருமொழி
<blockquote>  
கையினார் சுரிசங்கனலாழியர் நீள்வரைபோல்  

மெய்யனார் துளபவிரையார்கமழ் நீள்முடி எம்  

ஐயனார் அணியரங்கனார் *அரவினணைமிசை மேயமாயனார்*  

செய்யவாய் ஐயோ ! என்னைச் சிந்தை கவர்ந்ததுவே.  
</blockquote>  

## காண்க
- வாசுகி (பாம்பு)
- தட்சகன்
- கருடன், புராணம்

## ஆதாரங்கள்
# வார்ப்புரு:புகைபிடித்தல்

<div><div>  
<span>புகைபிடித்தல்</span>  
</div><div>  
<div><span>புகையிலை</span></div>  
<div>  
<span>புகையிலை</span> <span>குடியியல்</span> <span>சுகாதார</span>  

<span>கைத்தொழில்</span> <span>அரசியல்</span> <span>விளம்பரம்</span>  
</div></div><div>  
<div><span>கஞ்சா  
</span></div><div>  
<span>கஞ்சா</span> <span>தாக்கம்</span> <span>சட்டவொழுங்கு</span>  

<sவிரிpan>மருத்துவம்</span> <span>சமயம்</span>  

</div></div><div>  
<div><span>அபின்</span></div>  
<div>  
<span>அபின் poppy</span> <span>அபின் மயக்கம்</span> <span>Opioid</span>  

<span>குகை</span> <span>யுத்தம்</span> <span>உளத்தூண்டு மருந்து</span>  

</div></div><div>  
<div><span>Crack</span></div>  
<div>  
<span>Cocaine</span> <span>Epidemic</span> <span>Crack house</span>  

</div></div><div>  
<div><span>ஏனையவை</span></div>  
<div>  
<span>ஹெரொயின்</span> <span>போதைப்பொருள்</span> <span>Meth</span>  

<span>PCP</span>  
</div></div><div></div>  
</div><noinclude>  

</noinclude>
# இந்துக் கடவுள் திருவடிவங்கள்


இந்து சமயக் கடவுள் திருவடிவங்கள் சிலைகளைத் தவிர நான்கு நிலைகளில் இருப்பதாக குறிப்பிடப்பட்டுள்ளன. அவையாவன,.  

1. அருவம்
1. அருவுருவம்
1. சுயம்பு
1. விகிர்த வடிவம்

## அருவம்
உருவ நிலையில்லாத இயற்கை நிலைக்களன்களாகிய வானம், காற்று போன்ற அருவ வடிவங்கள்.  
## அருவுருவம்
உருவமுடையதாய் அதே நேரத்தில் அவயவப் பகுப்புக்கள் அற்றதாகக் காணப்படுபவன. உதாரணமாக நீர், நிலம், நெருப்பு போன்றவைகளைக் குறிப்பிடலாம்.  
## சுயம்பு
சிற்பிகளால் உளிகொண்டு வடிவமைக்கப்படாமல் இயற்கையில் தானே தோன்றிய இறைவடிவங்கள் சுயம்பு அல்லது தான் தோன்றி வடிவங்கள் எனப்படுகின்றன.  
## விகிர்த வடிவம்
இயற்கையில் எதிர்மறைப் பொருள்களாக அமைந்து காணப்படுபவன விகிர்த வடிவங்கள் எனப்படுகின்றன.  

## காண்க
சிவ வடிவங்கள்
# அருணாச்சலப் பிரதேச மாநிலங்களவை உறுப்பினர்கள்


இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் அருணாசலப் பிரதேசம் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள்.  

## உறுப்பினர்கள் பட்டியல்
தற்போது அருணாசலப் பிரதேசத்திலிருந்து தேர்வு செய்யப்பட்டு மாநிலங்களவையில் உறுப்பினராக இருப்பவர், அவர் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | நபம் ரெபியா | பாரதிய ஜனதா கட்சி | 24-06-2020 முதல் 23-06-2026 வரை | } |

- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# அசாம் மாநிலங்களவை உறுப்பினர்கள்


இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் அசாம் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 7 பேர். இவர்களின் பதவிக்காலம் ஆறு ஆண்டுகள்.  

## உறுப்பினர்கள் பட்டியல்
தற்போது அசாமிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | பபித்ரா மருங்கெரிதா | பாஜக | 03-04-2022 முதல் 02-04-2028 வரை |  |
| 2 | சர்பானந்தா சோனோவால் | பாஜக | 01-10-2021 முதல் 09-04-2026 வரை |  |
| 3 | புவனேஸ்வர் கலிதா | பாஜக | 10-10-2020 முதல் 09-10-2026 வரை |  |
| 4 | காமாக்ய பிரசாத் தசா | பாஜக | 15-06-2019 முதல் 14-06-2025 வரை |  |
| 5 | ருங்வ்ரா நர்சரி | ஐக்கிய மக்கள் கட்சி லிபரல் | 03-04-2022 முதல் 02-04-2028 வரை |  |
| 6 | பிரேந்திர பிரசாத் பைஷ்யா | அசாம் கண பரிசாத் | 15-04-2019 முதல் 14-04-2025 வரை |  |
| 7 | பிரேந்திர பிரசாத் பைஷ்யா | அஞ்சலிக் கானா மோர்ச்சா | 10-10-2020 முதல் 09-10-2026 வரை | } |

- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# பீகார் மாநிலங்களவை உறுப்பினர்கள்


இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் பீகார் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 16 பேர். இவர்களின் பதவிக்காலம் ஆறு ஆண்டுகள்.  

## உறுப்பினர்கள் பட்டியல்
தற்போது பீகாரிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |
| --- | --- | --- | --- |
| 1 | மிசா பாரதி | ராஷ்டீரிய ஜனதாதளம் | 08-07-2022 முதல் 07-07-2028 வரை |
| 2 | ஃபயாஸ் அகமது | ராஷ்டீரிய ஜனதாதளம் | 08-07-2022 முதல் 07-07-2028 வரை |
| 3 | பிரேம் சந்த் குப்தா | ராஷ்டீரிய ஜனதாதளம் | 10-04-2020 முதல் 09-04-2026 வரை |
| 4 | அமரேந்திர தரி சிங் | ராஷ்டீரிய ஜனதாதளம் | 10-04-2020 முதல் 09-04-2026 வரை |
| 5 | மனோஜ் ஜோஹா | ஐக்கிய ஜனதா தளம் | 03-04-2018 முதல் 02-04-2024 வரை |
| 6 | கீரு மஹ்தோ | ஐக்கிய ஜனதா தளம் | 08-07-2022 முதல் 07-07-2028 வரை |
| 7 | அனில் ஹெட்ஜ் | ஐக்கிய ஜனதா தளம் | 30-05-2022 முதல் 29-05-2028 வரை |
| 8 | ஹரிவன்ஷ் நாராயண் சிங் | ஐக்கிய ஜனதா தளம் | 10-04-2020 முதல் 09-04-2026 வரை |
| 9 | ராம் நாத் தாக்கூர் | ஐக்கிய ஜனதா தளம் | 10-04-2020 முதல் 08-04-2026 வரை |
| 10 | பஷிஷ்டா நாராயண் சிங் | ஐக்கிய ஜனதா தளம் | 03-04-2018 முதல் 02-04-2024 வரை |
| 11 | சதீஷ் சந்திர துபே | பாஜக | 08-07-2020 முதல் 07-07-2026 வரை |
| 12 | ஷம்பு சரண் படேல் | ஐக்கிய ஜனதா தளம் | 08-07-2020 முதல் 07-07-2026 வரை |
| 13 | விவேக் தாக்கூர் | பாஜக | 10-04-2020 முதல் 09-04-2026 வரை |
| 14 | சுசில் குமார் மோடி | பாரதிய ஜனதா கட்சி | 07-07-2020 முதல் 02-04-2024 வரை |
| 15 | அகிலேஷ் பிரசாத் சிங் | ஐக்கிய ஜனதா தளம் | 03-04-2018 முதல் 02-04-2029 வரை |
| 16 | } |  |  |

- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# சட்டீஸ்கர் மாநிலங்களவை உறுப்பினர்கள்



இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் சட்டீஸ்கர் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 5 பேர். இவர்களின் பதவிக்காலம் ஆறு ஆண்டுகள்.  

## உறுப்பினர்கள் பட்டியல்
தற்போது சட்டீஸ்கரிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | ராஜீவ் சுக்லா | இந்திய தேசிய காங்கிரஸ் | 30-06-2022 முதல் 29-06-2028 வரை |  |
| 2 | ரஞ்சன் ரே | இந்திய தேசிய காங்கிரஸ் | 30-06-2022 முதல் 29-06-2028 வரை |  |
| 3 | ஃபோலோ தேவி மெட்டோ | இந்திய தேசிய காங்கிரஸ் | 10-04-2020 முதல் 09-04-2026 வரை |  |
| 4 | கே.டி.எஸ்.துளசி | இந்திய தேசிய காங்கிரஸ் | 10-04-2020 முதல் 09-04-2026 வரை |  |
| 5 | சரோஜ் பாண்டே | பாரதிய ஜனதா கட்சி | 03-04-2018 முதல் 02-04-2029 வரை | } |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.
# கோவா மாநிலங்களவை உறுப்பினர்கள்

இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் கோவா மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள்.  
## உறுப்பினர்கள் பட்டியல்
தற்போது கோவாவிலிருந்து தேர்வு செய்யப்பட்டு மாநிலங்களவையில் உறுப்பினராக இருப்பவர், அவர் சார்ந்துள்ள கட்சி போன்றவை கொண்ட பட்டியல் இது.  
| ஜான் எப். பெர்ணாண்டசு | இதேகா | 08-07-1987 முதல் 07-07-1999 வரை |  |
| --- | --- | --- | --- |
| எட்வர்டோ ஃபலேரோ | இதேகா | 29-07-1999 முதல் 28-07-2005 வரை |  |
| சாந்தராம் லக்ஷ்மண் நாயக் | இதேகா | 29-07-2005 முதல் 28-07-2017 வரை |  |
| வினய் தினு தெண்டுல்கர் | பா.ஜ.க | 29-07-2017 முதல் 28-07-2023 வரை | } |
- **மூலம்**:
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.
# மணிப்பூர் மாநிலங்களவை உறுப்பினர்கள்


இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் மணிப்பூர் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள்.  
## உறுப்பினர்கள் பட்டியல்
தற்போது மணிப்பூரிலிருந்து தேர்வு செய்யப்பட்டு மாநிலங்களவையில் உறுப்பினராக இருப்பவர், அவர் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | ரிசாங் கெய்சிங் | இந்திய தேசிய காங்கிரஸ் | 10-04-2008 முதல் 09-04-2014 வரை | } |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# மிசோரம் மாநிலங்களவை உறுப்பினர்கள்

இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் மிசோரம் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள்.  
## உறுப்பினர்கள் பட்டியல்
தற்போது மிசோரமிலிருந்து தேர்வு செய்யப்பட்டு மாநிலங்களவையில் உறுப்பினராக இருப்பவர், அவர் சார்ந்துள்ள கட்சி போன்றவை கொண்ட பட்டியல் இது.  
| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | க.வண்ணல்வென | மிசோ தேசிய முன்னணி | 19/07/2020 முதல் 18/07/2026 வரை | } |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# மேகாலயா மாநிலங்களவை உறுப்பினர்கள்



இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் மேகாலயா மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள்.  
## உறுப்பினர்கள் பட்டியல்
தற்போது மேகாலயாவிலிருந்து தேர்வு செய்யப்பட்டு மாநிலங்களவையில் உறுப்பினராக இருப்பவர், அவர் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | தாமஸ் சங்மா | தேசியவாத காங்கிரசு கட்சி | 13-04-2008 முதல் 12-04-2014 வரை | } |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# நாகாலாந்து மாநிலங்களவை உறுப்பினர்கள்

**நாகாலாந்து மாநிலங்களவை உறுப்பினர்கள்** என்பது இந்தியப் நாடாளுமன்றத்தில் 245 உறுப்பினர்கள் கொண்ட மேலவையான மாநிலங்களவை மாநிலங்களவையில் நாகாலாந்து மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவரைக் குறிக்கும். இவரது பதவிக்காலம் ஆறு ஆண்டுகள். 1964ஆம் ஆண்டு முதல் மாநில சட்டமன்ற உறுப்பினர்களால் மறைமுகமாக தேர்ந்தெடுக்கப்பட்ட ஒருவர் 6 ஆண்டுகளுக்குப் பதவிவகிப்பார்.  

## நாகாலாந்து மாநிலத்தின் அனைத்து மாநிலங்களவை உறுப்பினர்களின் பட்டியல்
மூலம்:  

| மாநிலங்களவை உறுப்பினர் | கட்சி | பதவியேற்ற நாள் | ஓய்வு பெறும் நாள் | காலம் | குறிப்பு |
| --- | --- | --- | --- | --- | --- |
| முல்ஹுப்ரா வோரா | இதேகா | 18/03/1964 | 02/04/1968 | 1 |  |
| 03/04/1968 | 02/04/1974 | 2 | Res. 02/03/1974 |  |  |
| கியோமோ லோதா | பிற | 04/03/1974 | 04/02/1980 | 1 |  |
| டி. அலிபா இம்தி | 03/04/1980 | 02/04/1986 | 1 |  |  |
| ஹோகிஷே செமா | இதேகா | 03/04/1986 | 02/04/1992 | 1 | Res.04/05/1987 NG Assbly CM, Nagaland |
| எஸ்.சி.ஜமீர் | 02/07/1987 | 02/04/1992 | 1 | இடைத்தேர்தல் கோகிசீ சீமா; பதவி விலகிய நாள் 02/02/1989, நாகலாந்து சட்டமன்றம் முதல்வர் |  |
| கியோமோ லோதா | 08/06/1989 | 02/04/1992 | 2 | இடைத்தேர்தல், 89, பதவி விலகல் எசு சி. ஜாமீர் |  |
| விஜோல் கோசோ | பிற | 03/04/1992 | 1 |  |  |
| சி. அபோக் ஜமீர் | இதேகா | 03/04/1998 | 02/04/2004 | 1 |  |
| டி.ஆர்.ஜெலியாங் | நாகாலாந்து மக்கள் முன்னணி | 03/04/2004 | 02/04/2010 | 1 | 24/03/2008 Elected to NG Assembly |
| எச். கெகிஹோ ஜிமோமி | 04/07/2008 | 02/04/2010 | 1 | இடைத்தேர்தல், பதவிவிலகல் டி. ஆர். செலிலாங் |  |
| 03/04/2010 | 02/04/2016 | 2 | இறப்பு 26/11/2015 |  |  |
| கே. ஜி. கென்யே | 03/04/2016 | 02/04/2022 | 1 |  |  |
| பாங்னான் கோன்யாக் | பாஜக | 03/04/2022 | 02/04/2028 | 1 | } |
# புதுச்சேரி மாநிலங்களவை உறுப்பினர்கள்



மாநிலங்களவை, இந்திய நாடாளுமன்றத்தின் மேலவை ஆகும். இந்தியாவின் ஒவ்வொரு மாநிலத்துக்கும் ஆட்சிப்பகுதிக்கும் இந்திய அரசியலமைப்பின் படி சில இருக்கைகள் ஒதுக்கப்பட்டுள்ளன, மற்றும் புதுச்சேரிக்கு அவையில் ஒரு இருக்கை ஒதுக்கப்பட்டுள்ளது மேலும் புதுச்சேரி சட்டப் பேரவை உறுப்பினர்களால் மறைமுகமாக தேர்ந்தெடுக்கப்படுகிறது. வேட்புமனு தாக்கல் செய்யும் போது ஒரு கட்சி சட்டப் பேரவையில் வைத்திருக்கும் இருக்கைகளின் எண்ணிக்கையால் மேலவையிற்கு தேர்ந்தெடுக்கப்படும் இருக்கை தீர்மானிக்கப்படுகிறது.  

## மாநிலங்களவை உறுப்பினர்களின் பட்டியல்

| எண் | பெயர் | நியமனத்
தேதி | ஓய்வு
தேதி | காலம் | கட்சி |
| --- | --- | --- | --- | --- | --- |
| 5 ஆகத்து 1991 | 4 ஆகத்து 1997 | 2 |  |  |  |
# திரிபுரா மாநிலங்களவை உறுப்பினர்கள்

இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் திரிபுரா மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள்.  
## உறுப்பினர்கள் பட்டியல்
தற்போது திரிபுராவிலிருந்து தேர்வு செய்யப்பட்டு மாநிலங்களவையில் உறுப்பினராக இருப்பவர், அவர் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |  |
| --- | --- | --- | --- | --- |
| 1 | ஜார்னதாஸ் பைடியா | மார்க்சிஸ்ட் கம்யூனிஸ்ட் கட்சி | 03-04-2010 முதல் 02-04-2016 வரை |  |
| 2 | மாணிக் சாகா | பாரதிய ஜனதா கட்சி | 03/04/2022 முதல் 14/05/2022 வரை |  |
| 3 | பிப்லப் குமார் தேவ் | பாரதிய ஜனதா கட்சி | 22/10/2022 முதல் 02/04/2028 வரை | } |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# அரியானா மாநிலங்களவை உறுப்பினர்கள்

**அரியானா மாநிலங்களவை உறுப்பினர்கள்** (*List of Rajya Sabha members from Haryana*) என்பவர்கள் இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் அரியானா மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 5 பேர். இவர்களின் பதவிக்காலம் ஆறு ஆண்டுகள்.  

## தற்போதைய உறுப்பினர்கள் (2022)

| வ. எண் | உறுப்பினர் பெயர் | கட்சி | கூட்டணி | பதவி-முதல் | வரை |
| --- | --- | --- | --- | --- | --- |

## மேனாள் உறுப்பினர்கள் பட்டியல்
அரியானாவிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருந்தவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | பதவிக்காலம் |
| --- | --- | --- | --- |
| 1 | சாடிலால் பத்ரா | இந்திய தேசிய காங்கிரஸ் | 04-08-2009 முதல் 02-04-2012 வரை |
| 2 | டாக்டர் ராம்பிரகாஷ் | இந்திய தேசிய காங்கிரஸ் | 10-04-2008 முதல் 09-04-2014 வரை |
| 3 | ஐஸ்வர் சிங் | இந்திய தேசிய காங்கிரஸ் | 10-04-2008 முதல் 09-04-2014 வரை |
| 4 | சர்தார் டர்லோசன் சிங் | சுயேச்சை | 02-08-2004 முதல் 01-08-2010 வரை |
| 5 | காலியாக உள்ளது | } |  |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.
# ஜம்மு காஷ்மீர் மாநிலங்களவை உறுப்பினர்கள்



இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் ஜம்மு காஷ்மீர் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 4 பேர். இவர்களின் பதவிக்காலம் ஆறு ஆண்டுகள்.  

## உறுப்பினர்கள் பட்டியல்
தற்போது ஜம்மு காஷ்மீரிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.  

| வ.எண். | உறுப்பினர் பெயர் | அரசியல் கட்சி | குறிப்புகள் |
| --- | --- | --- | --- |
| 1 | *காலி* |  |  |
| 2 | **காலி** |  |  |
| 3 | **காலி** |  |  |
| 4 | *காலி* | } |  |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை
# ஜார்க்கண்ட் மாநிலங்களவை உறுப்பினர்கள்

இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் ஜார்கண்ட் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 6 பேர். இவர்களின் பதவிக்காலம் ஆறு ஆண்டுகள்.  
## உறுப்பினர்கள் பட்டியல்
தற்போது ஜார்கண்டிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.  

| 07-சூலை-2028 |
| --- |
- மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
- மாநிலங்களவை